গুলমার্গ ফ্যাশন শো নিয়ে তোলপাড়, সমন পাঠাল আদালত

নয়া দিল্লি: গুলমার্গে (Gulmarg) ফ্যাশন শো বিতর্কে (Fashion Show Controversy) আদালতের সমন প্রখ্যাত ডিজাইনার ও ফ্যাশন ম্যাগাজিনকে। ফ্যাশন শো অশ্লীল। অনুষ্ঠানে অংশগ্রহণকারীদের পোশাক, নাচাগানা, আচরণ অশ্লীল এবং অপরাধমূলক বলে দাবি অভিযোগকারীর। মুসলিম সমাজের এবং কাশ্মীরি সংস্কৃতির প্রতি অপমানজনক এমন অনুষ্ঠান। সেখানে যৌনতার প্রদর্শনী হয়েছে। প্রকাশ্যে মদ্যপান করতে দেখা গিয়েছে। রমজান মাসে এমন অনুষ্ঠানের ফলে স্থানীয় মানুষের ধর্মীয় অনুভূতি আঘাতপ্রাপ্ত বলেও অভিযোগ।

আরও পড়ুন: গাড়িতে ফাস্ট্যাগ বাধ্যতামূলক করার বিরুদ্ধে মামলা খারিজ বোম্বে হাইকোর্টে

সম্প্রতি বিতর্কিত ওই ফ্যাশন শো-এর কিছু ছবি সমাজ মাধ্যমে ভাইরাল হয়। ফ্যাশন শো-টির আয়োজক ছিলেন শিবন ভাটিয়া এবং নরেশ কুকরেজা। যা দেখে জম্মু ও কাশ্মীরের মুখ্যমন্ত্রী ওমর আব্দুল্লাহ নাকি বিচলিত। তিনি বিষয়টি সম্পর্কে রিপোর্ট তলব করেছেন এবং পদক্ষেপ করার প্রতিশ্রুতি দিয়েছেন।

অন্যদিকে, বিশেষ মোবাইল ম্যাজিস্ট্রেট ফাইজন-ই নাজর দ্বারা এমন অভিযোগের পরিপ্রেক্ষিতে অভিযুক্তদের বিরুদ্ধে নোটিশ। ৮ এপ্রিল অভিযুক্তদের বক্তব্য শুনে পদক্ষেপ করার ঘোষণা।